27.7.2023.
HR
Službeni list Europske unije
C 264/17
Korak 4.: Izrada akcijskog plana i provedba mjera prilagodbe Korak 4. smjernica pomoći će u: — provedbi opcija prilagodbe u djelo, — izradi akcijskog plana za prilagodbu, — pripremi terena za provedbu s pomoću načina prilagodbe.
U akcijskom planu predložene opcije prilagodbe pretvaraju se u konkretne mjere prilagodbe koje se mogu provesti.
Općenito, u planu se detaljno navodi što je potrebno poduzeti (tko i kada), koji su resursi potrebni, jesu li dostupni i kako će se raspodijeliti.
Stoga su akcijski planovi sastavni dio svake strategije prilagodbe jer olakšavaju provedbu mjera prilagodbe.
Akcijski plan obično obuhvaća kraće razdoblje u odnosu na strategiju prilagodbe klimatskim promjenama i češće se revidira.
Stoga se jedna strategija prilagodbe klimatskim promjenama može provesti putem više akcijskih planova.
Korak 4.a: Osnovni elementi akcijskog plana za prilagodbu Primjer slučaja br.
4: uključivanje prilagodbe u upravljanje vodama radi zaštite od poplava u gradu Isola Vicentina u Italiji Grad Isola Vicentina (Italija) potpisao je 2014. inicijativu EU-a „Gradonačelnici se prilagođavaju” (Mayors Adapt) i počeo je razvijati plan upravljanja komunalnim vodama kako bi prilagodbu klimatskim promjenama integrirao u politike upravljanja vodama.
U planu su analizirani svaki slijev, rijeka i potok koji teku kroz općinu i procijenjeni su njihov maksimalan protok vode i veličina poplavnog vala s različitim povratnim periodima (5, 10, 20, 30, 100 i 300 godina).
Glavni utvrđeni problemi poslužili su kao ishodište za planiranje mjera prevencije i pripravnosti, kao i oko 50 konkretnih mjera zaštite.
Postignuto je sljedeće: i.
donesen je regulatorni okvir za upravljanje i održavanje malih privatnih jaraka; ii. u tijeku je izgradnja jednog od tri planirana područja za zadržavanje vode i iii.
odabrano je pilotpodručje veličine 10 hektara na kojem će se prikazati kako očuvanje šumskih područja može poboljšati otpornost općine na poplave i odrone tla.
— > Koraci i načini provedbe, uzimajući u obzir neizvjesnost utjecaja klimatskih promjena u kratkoročnom (do 2030.), srednjoročnom (do 2050.) ili dugoročnom razdoblju (do 2100.).
Akcijski plan prilagodbe može se sastojati od više načina prilagodbe, pri čemu plan provedbe za svaku opciju prilagodbe obuhvaća niz mjera za postizanje krajnjeg cilja prilagodbe.
Stoga načini prilagodbe nalikuju shemi odlučivanja i, s obzirom na to da se mjere mogu provoditi postupno, omogućuju fleksibilno planiranje politika.
Zbog ekstremnih vremenskih uvjeta uzrokovanih klimatskim promjenama ili promjena klimatskih uvjeta u budućnosti može se pokrenuti mehanizam preispitivanja kako bi se utvrdilo može li se određenim načinom prilagodbe i dalje postići povezani cilj prilagodbe.